Da USA var valgt som værtsland for [[sommer-OL 1932]] i [[Los Angeles]], blev landet tilbudt også at afholde [[vinter-OL]]. [[Lake Placid (New York)|Lake Placid i New York]] fik tildelt værtsskabet for vinterlegene på [[IOC]]'s møde i [[Lausanne]] den [[10. april]] [[1929]] for næsen af seks andre amerikanske ansøgere. IOC begrundede valget af Lake Placid med byens gode ry som vintersportssted, dens [[klima]] og [[terræn]], de eksisterende idrætsanlæg, dens erfaring med at arrangere især langrends- og skihopkonkurrencer og dens garanti for, at de nødvendige udvidelser af og tilføjelser til anlæggene blev bygget.
Sport Kultur